R295 R173 Discovery Miles 1 730 Save R122 (41%)
'n Oomblik In Die Wind (Afrikaans, Paperback, Heruitgawe)
'n Heruitgawe met 'n nuwe omslag van dié onvergeetlike verhaal van liefde oor die kleurgrens in die agtiende eeu. Elisabeth Larsson vergesel haar man op 'n ontdekkingsreis na die Kaapse binneland. Wanneer hy sterf, ontferm Adam Mantoor, 'n drosterslaaf, hom oor haar. Hy word haar beskermer in lewensgevaar, en sy beloof om hom sy vryheid te help verkry.
Andre P. Brink 3-Boek Bundel - Ander Lewens / Herinneringe Aan Parys / 'n Vurk In Die Pad (Afrikaans, Paperback)
R699 R75 Discovery Miles 750 Save R624 (89%)
Hierdie boeiende drie novelles word op intrigerende wyse aan mekaar verbind deur oorvleuelende karakters en plekke, asook tematiese ooreenkomste. Die drie vertellers is al drie kunstenaars – 'n skilder, 'n argitek, 'n pianis. Die Blou Deur begin met 'n droom en 'n verwysing na Kafka se Metamorfose. In hierdie verhaal vervaag die grense tussen die droomwêreld en die realiteit ook soos by Kafka. Kunstenaar David het 'n kothuis wat hy as ateljee gebruik en waarheen hy gaan om te skilder. En op 'n dag wanneer hy daar aankom, bevind hy hom in 'n ander werklikheid: 'n donkerkop vrou en twee kinders heet hom welkom asof hy deel is van hulle gesin. In Spieël maak argitek Steve een oggend die ontdekking dat hy nou swart is. Daardie dag ervaar hy dinge en mense telkens op 'n heel ander wyse, en word hy gekonfronteer met die probleem van identiteit. Totdat alles tot 'n keerpunt kom die aand toe hy en sy vrou Carla saam met ander mense in 'n restaurant deur 'n groep gemaskerde mans oorval word. In Appassionata raak pianis Derek Hugo betrokke in 'n verhouding met sangeres Nina Rousseau – 'n verhouding wat egter op haar aandrang platonies bly. Maar alles verander na 'n gewelddadige voorval in 'n restaurant, toe Nina daarop aandring dat hulle vir 'n paar dae na haar ou familieplaas toe gaan – 'n plek met 'n donker geskiedenis.
Parys . . . die stad wat ek bo alle ander liefhet – het Andre Brink in sy outobiografie geskryf. Hierdie bundel bevat 'n keur uit sy destydse boeke oor Parys: Pot-Pourri (1962) en Parys-Parys: Retoer (1969). Nadat hy in die sestigerjare in Parys gewoon het, het sy sketse en verhale oor sy ervaringe van die lewe in die Franse hoofstad eers in koerante hier en daarna in boekvorm verskyn. Sy indrukke van verskillende aspekte van die lewe in Parys is met fyn waarnemingsin geskryf. Die toonaard wissel tussen humor en erns, tussen speels en indringend; daar is besinning en daar is satire, deernis en spot. Heerlike, leesbare stories oor hierdie gewilde wereldstad.
'n Vurk In Die Pad: 'n Memoir
Hierdie memoir is, soos André Brink dit self stel, 'n reaksie op "'n behoefte … om nader te kyk na party gebeurtenisse in my lewe wat ek nog nie genoegsaam ondersoek het nie; baie dinge wat ek nog nie verstaan nie; baie wat my seergemaak of verras of vreugde veroorsaak het…" Die memoir gee die leser 'n blik op die ryk en vol lewe van een van die grootste skrywers in Afrikaans. Brink se verstommende erudisie en belesenheid in verskeie tale, sy diepgaande gemeenskapsbetrokkenheid (wat dikwels gepaard gegaan het met persoonlike opofferings), sy sterk politieke oortuigings wat meermale tot aksie oorgegaan en tot teistering van owerheidsweë gelei het, is alles dinge wat die leser sal bybly, saam met komiese en deerniswekkende momente uit sy jeug en sy heel persoonlike lewe.
501 Lekkerlag-Grappe (Afrikaans, Paperback)
Andre J. Brink 1
Van ou Koos se manewales tot die dom blondine se eskapades . . . 501 Lekkerlag-grappe is propvol staaltjies en verhaaltjies wat jou sal laat kraailag! Die boek bevat tradisionele Afrikaanse grappe, maar beloof ook om jou met nuwes te laat hoes en proes. Lag luidkeels, uit jou maag, en geniet die ou bekendes se amusante avonture. 501 Lekkerlag-grappe is 'n onontbeerlike grapgids, 'n moet vir elke huis!
Groot verseboek 2008: Deel 3 (Afrikaans, Paperback)
Groot verseboek is nou nie net geplaas binne die konteks van 'n nuwe tyd en 'n nuwe eeu nie, maar ook verrassend nuut verpak. Hierdie bloemlesing in drie dele, die omvattendste wat nog ooit oor en uit die Afrikaanse poesie saamgestel is, gee 'n indruk van die omvang en verskeidenheid, die rykdom, die energie, die oorspronklikheid en tradisiebewustheid van die Afrikaanse digkuns. Self se Brink: "Agter alle redes en interpretasies, motiverings en verklarings, is daar uiteindelik net een dryfkrag agter hierdie hele onderneming, en dit is dat die samestelling van hierdie bloemlesing vir my 'n liefdesverklaring aan die Afrikaanse poesie is. En soos enige mens of voorwerp van mens se liefde, is hierdie poesie veelduidig vol eindelose verskeidenheid: hetsy hartbeeshuis of woonstel, skakelhuis of herehuis, hierdie huis van ons poesie het vele wonings." Die eerste deel van die nuwe Groot Verseboek is getuie van 'n avontuur wat maar min in die letterkunde aangetref word: die groei van 'n digkuns, binne enkele dekades, vanuit 'n beskeie, naiewe, amper primitiewe begin tot 'n poesie wat hom nerens in die wereld hoef te skaam nie. Die tweede deel van Groot Verseboek stel 'n slagorde van gedugte vrouefigure op: Ina Rousseau Ingrid Jonker Wilma Stockenstrom Antjie Krog ... naas van die grootste manlike digters in Afrikaans: Adam Small Peter Blum Breyten Breytenbach ... In die derde deel van Groot Verseboek blom die nuutste Afrikaanse poesie in 'n verbysterende verskeidenheid vanaf T. T. Cloete tot die nuutste swart en bruin en wit stemme, in 'n hoogbloei van poesie oor alles van geweld tot deernis, liefde tot vrees, aarde en drome deel van 'n wonder waarvan die einde nog lank nie in sig is nie.
Groot verseboek 2008: Deel 2 (Afrikaans, Paperback)
Groot verseboek 2008: Deel 1 (Afrikaans, Paperback)
Duiwelskloof (Afrikaans, Paperback, 3de Uitgawe)
Onbeteuelde humor, 'n onheilspellende opbou van bose magte, 'n wemeling van stories, 'n allegorie oor die ontstaan van geskiedenis, 'n hellevaart, 'n besinning oor die Suid-Afrika van gister en vandag, 'n beurtelings makabere en uitbundige spel van die verbeelding - dit alles is Duiwelskloof.
Die eerste lewe van Adamastor (Afrikaans, Paperback)
R226 R157 Discovery Miles 1 570 Save R69 (31%)
Mediterreense Herinneringe (Afrikaans, Paperback)
Hierdie bundel sluit aan by Brink se 2012 keur uit sy reissketse uit die sestigerjare, Herinneringe aan Parys, en bevat die beste stories uit die boeke oor sy reise deur die Mediterreense lande – Italie, Spanje en die suide van Frankryk: Sempre diritto (1963), Ole (1965) en Midi (1969). Baie leesbare verhale wat steeds iets weerspieel van daardie "eerste vroee opgetoendheid oor 'n wereld wat nog gele en wag het om in Afrikaans ontdek te word", soos Brink dit gestel het. Sy vertellinge wissel tussen humor en erns, is speels en ook indringend.